6. Anlægsbevilling til håndtering af vandkapaciteten i [adresse] (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 2,0 mio. kr. til håndtering af vandkapaciteten 
i [adresse]. Rådighedsbeløbet blev afsat i forbindelse med budget 2020-23, og er overført til 2021.
Formålet med bevillingen er at gennemføre en samlet løsning for området, således at byudviklingen i og 
omkring [adresse] kan fortsættes samtidig med, at [adresse] bringes til at opnå god naturtilstand, hvor 
vandløbets kapacitet ikke overskrides.
Den samlede udgift til gennemførelse af projektet er budgetteret til 6,0 mio. kr. I budget 2021-24 er der 
afsat 1,5 mio. kr. i 2022. Herudover forventes det, at Favrskov Forsyning medfinansierer ca. 2,5 mio. kr. 
Anlægsbevillingen på 2,0 mio. kr. skal dække udgifter til detailprojektering, fjernelse af spærringer og til at 
påbegynde løsning af de hydrauliske udfordringer i vandløbet og i oplandet, og anvendes til følgende:
Åbning af rørlægning ved Elverhøj
300.000 kr.
Sandfang
20.000 kr.
Overkørsel – [adresse] ved [adresse]
900.000 kr.
Vandfordeling til voldgrav
60.000 kr.
Overkørsel - Østergade
100.000 kr.
Overkørsel - Engen
20.000 kr.
Opstart, arbejdsplads, flytninger osv.
100.000 kr.
Erstatning til indsats vedr. åbning af rørlægning ved Elverhøj 
150.000 kr.
Tilskudsmulighed (VPII) vedr. Elverhøj og [adresse]
-100.000 kr.
Uforudsete udgifter
150.000 kr.
Rådgiver
240.000 kr.
I alt
2.000.000 kr.
Projektet forventes at blive gennemført i 2021-2023.
VURDERING
Favrskov Kommune har planlagt en række nye bolig- og erhvervsområder i [adresse], som ligger i oplandet 
til [adresse]. Nogle områder er allerede aktuelle, idet forslag til lokalplan 390 behandles på byrådsmøde 
medio 2021, mens andre kommende lokalplaner forventes at komme til senere. Overfladevand fra disse 
nye byområder vil primært skulle afledes til [adresse]. Derudover påtænker Favrskov Forsyning at 
separatkloakere områder i den østlige og sydøstlige del af Hadsten, og regnvandet herfra påtænkes også 
udledt til [adresse]. 
Teknik- og Miljøudvalget
06-05-2021 08:00
Sagsnr. EMN-2020-30666
DokID: 2419442
Sagsbehandler dennj
Kommunen kan kun give udledningstilladelse, når det sikres, at afledningen af den øgede vandmængde 
kan ske inden for vandløbets kapacitet, og at det ikke medfører øgede gener fra eksempelvis 
oversvømmelse og erosion for omkringboende.
Anlægsforslaget sikrer, gennem en samlet løsning for området, at byudviklingen i nærområdet kan fortsætte 
samtidig med, at [adresse] bringes til at opnå god naturtilstand, hvor vandløbets kapacitet ikke 
overskrides. Ligeledes sikres de kulturhistoriske værdier ved [adresse]. Der skabes rekreative 
områder omkring [adresse], hvilket bidrager til attraktionsværdien af området. Derudover vil de aktiviteter, 
der gennemføres, være neutrale ift. klimasikring af [adresse].
Kollerup Bæk har en række faunaspærringer, som er udpeget til fjernelse i Vandområdeplan 2015-2021, 
og vandløbets kapacitet er opbrugt. Teknik og Miljø har fået udarbejdet et dispositionsforslag til 
regnvandshåndteringen i oplandet til [adresse] og arbejder i samarbejde med Favrskov Forsyning 
videre med en løsning, som omfatter at spærringer og flaskehalse i [adresse] fjernes, så vandløbet kan 
opnå god naturtilstand, og regnvandsledningen mellem [adresse] og Hadsten åbnes op, så regnvandet 
løber på overfladen. Dette vil give en fremtidssikret løsning, der kan håndtere både ”hverdagsregn” og 
ekstreme regnhændelser således, at Jens Carlsen ikke tager skade af øget afvanding fra [adresse] som 
følge af byudviklingen. 
Løsningen giver samtidigt rekreative muligheder via en eventuel sti mellem [adresse] og Hadsten.
ØKONOMI
I Budget 2020-23 er der afsat et rådighedsbeløb til ”Håndtering af vandkapaciteten i [adresse]” på 2,0 
mio. kr. (A-205) til udgifter i forbindelse med projektet. Beløbet er overført til 2021.
Anlægsarbejdet med fjernelse af spærringer og flaskehalse i [adresse] er budgetteret til 1,76 mio. kr. 
De øvrige midler forbruges til rådgivning og detailprojektering af håndteringen af ekstreme regnhændelser 
ved eksterne konsulenter.
Herudover er der indarbejdet et budgetbeløb på 10.000 kr. årligt til afledt drift til tømning af sandfang.
INDDRAGELSE
Berørte lodsejere bliver inddraget i projektet. 
INDSTILLING
Direktøren for Teknik og Miljø indstiller til Byrådet:
1. At der godkendes en anlægsbevilling på 2 mio. kr. finansieret af det afsatte rådighedsbeløb i budget 
2020-23 til håndtering af vandkapaciteten i [adresse].
BESLUTNING
Teknik- og Miljøudvalget, 6. maj 2021
Fraværende: Ingen
Indstilles godkendt.
